জালুকনিবাৰী অঞ্চলটো হাবি বননিৰে ভৰপূৰ আছিল। যাতায়তৰ বাবে বহুত অসুবিধা আছিল। বৰ্তমানৰ জালুকনিবাৰী চিকিৎসালয়ৰ চৌহদত চাংপাতি বাঘ চিকাৰ কৰিছিল। ৰাইজে টিং বজাই, ঢেকী দি বাঘ খেদিছিল। এই অঞ্চলত চৰকাৰী মীন পাম, গ্ৰেজিং মাটিত ভেষজ উদ্যান স্থাপন কৰা হৈছিল। ১৯৮৩ চনৰ ১২ ডিচেম্বৰত জালুকনিবাৰীৰ লখিমী গাঁৱলীয়া বেংক মুকলি কৰা হৈছিল। ১৯৫৮ চনত এই অঞ্চলত এখন ৰাজ্যিক চিকিৎসালয় স্থাপপন কৰা হৈছিল। 

জালুকনিবাৰীত ৰায়বাহাদুৰ শিৱপ্ৰসাদ বৰুৱাৰ বাসভৱন আছিল। তেখেতৰ বাসভৱনৰ পৰাই অসমৰ প্ৰথমখন দৈনিক বাতৰি কাকতখন প্ৰচাৰিত হৈছিল। বৰ্তমানৰ ঠেঙাল ভৱনে জালুকনিবাৰী অঞ্চলৰ নাম জিলিকাই ৰাখিছে।

জালুকনিবাৰীত প্ৰথমখন প্ৰাথমিক বিদ্যালয় প্ৰতিষ্ঠা হয় ১৯০৯ চনত। ১৯৩৮ চনত জালুকনিবাৰী এম ই স্কুল স্থাপন কৰা হৈছিল। ঠেঙ্গাল গাঁৱৰ বামুণ পুখুৰীৰ পাৰত বিদ্যালয়ৰ গৃহ ৰাইজে অস্থায়ী ভাৱে সাজি লৈছিল। ইয়াৰ পিছত ১৯৪১ চনত জালুকনিবাৰী হাইস্কুল ৰাইজে স্থাপন কৰিছিল। বৰ্তমানৰ আৰক্ষীচকীৰ স্থানতে এই বিদ্যালয়ৰ গৃহ আছিল। ১৯৫৯ চনৰ ১২ ডিচেম্বৰত এখন ৰাজহুৱা সভা পাতি বৰ্তমানৰ জালুকনিবাৰী হাইস্কুলখন ১৯৬০ চনৰ পহিলা জানুৱাৰীৰ দিনা স্থাপন কৰা হয়। স্ত্ৰী শিক্ষাৰ বাবে জালুকনিবাৰী উচ্চ মাধ্যমিক বালিকা বিদ্যালয়খনি ১৯৮৭ চনত স্থাপিত হৈছিল। 

ক্ৰীড়া
ইতিহাস
অৰ্থনীতি
নামৰ উৎপত্তি